CELEX: C2006/310/01
Language: el
Date: 2006-12-16 00:00:00
Title: Υπόθεση C-149/06: Αίτηση για την έκδοση προδικαστικής αποφάσεως την οποία υπέβαλε το Corte suprema di cassazione (Ιταλία) στις 20 Μαρτίου 2006 — Ministero dell'Economia e delle Finanze, Agenzia delle Entrate κατά Porto Antico di Genova SpA.

16.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 310/1
            
         Αίτηση για την έκδοση προδικαστικής αποφάσεως την οποία υπέβαλε το Corte suprema di cassazione (Ιταλία) στις 20 Μαρτίου 2006 — Ministero dell'Economia e delle Finanze, Agenzia delle Entrate κατά Porto Antico di Genova SpA.
   (Υπόθεση C-149/06)
   (2006/C 310/01)
   Γλώσσα διαδικασίας: η ιταλική
   Αιτούν δικαστήριο
   Corte suprema di cassazione
   Διάδικοι στην υπόθεση της κύριας δίκης
   
      Αναιρεσείοντα: Ministero dell'Economia e delle Finanze, Agenzia delle Entrate
   
      Αναιρεσίβλητη: Porto Antico di Genova SpA
   Προδικαστικά ερωτήματα
   
               1)
            
            
               Ερωτάται αν το άρθρο 21, παράγραφος 3, δεύτερη περίοδος, του κανονισμού (ΕΟΚ) 4253/88 (1), όπως τροποποιήθηκε με τον κανονισμό (ΕΟΚ) 2082/93, σύμφωνα με το οποίο οι πληρωμές των ενισχύσεων πρέπει να γίνονται στους τελικούς δικαιούχους χωρίς καμία έκπτωση ή κράτηση που ενδέχεται να μειώνει το ύψος της ενισχύσεως που αυτοί δικαιούνται, έχει την έννοια ότι για τις ανωτέρω ενισχύσεις σε καμία περίπτωση δεν υφίσταται η δυνατότητα να συνυπολογίζονται προς ανεύρεση της φορολογητέας βάσεως, για τους σκοπούς των φόρων εισοδήματος ή άλλων φόρων που οφείλονται μεταγενέστερα από τους δικαιούχους με βάση τη εθνική φορολογική κανονιστική ρύθμιση;
            
         
               2)
            
            
               Σε καταφατική περίπτωση, ερωτάται αν το καθεστώς απαλλαγής αφορά αποκλειστικά το ποσοστό ενισχύσεων που καταβάλλουν τα Ταμεία ή αν καλύπτει και το χρηματοδοτούμενο, στο πλαίσιο της προαναφερθείσας αναπτυξιακής δράσεως, από τις εθνικές, περιφερειακές ή τοπικές αρχές ποσοστό;
            
         
      (1)  ΕΕ L 193 σ. 20.